ด่วน Binance จับมือ YG สร้าง NFT และเกม Metaverse
ด่วน Binance จับมือ YG สร้าง NFT และเกม Metaverse 
8 ก.พ. 2565

ด่วน Binance จับมือ YG สร้าง NFT และเกม Metaverse
ล่าสุด Binance ผู้ให้บริการกระดานเทรดคริปโทฯ ที่มีปริมาณการซื้อขายมากที่สุดในโลก ประกาศร่วมมือเชิงกลยุทธ์กับ YG Entertainment ค่ายเพลงต้นสังกัดเกิร์ลกรุ๊ปชื่อดังอย่าง Blackpink เพื่อจัดทำโครงการบล็อกเชน และ NFT ก้าวเข้าสู่โลก Metaverse มอบประสบการณ์ใหม่ให้กับแฟนเพลงทั่วโลก
โดยความร่วมมือของทั้ง 2 บริษัท ก็คือ
Binance จะเป็นผู้ให้บริการแพลตฟอร์มสำหรับซื้อขาย NFT และโครงสร้างพื้นฐานทางเทคโนโลยี
ในขณะที่ YG Entertainment จะเป็นผู้คิดค้นคอนเทนต์ และเกม NFT ขึ้นมา
โดยเกมที่ว่านั้น จะถูกสร้างเป็นเกม Metaverse ซึ่งจะถูกพัฒนาขึ้นบน Binance Smart Chain เพื่อเปิดโอกาสให้กลุ่มแฟนคลับ สามารถเข้ามาเป็นเจ้าของสินทรัพย์ดิจิทัลภายในเกมได้ รวมถึงเป็นการเปิดประสบการณ์ใหม่ ๆ ของทางค่าย กับกลุ่มแฟนคลับ
โดย NFT หรือ Non-fungible Token จะมาเป็นหนึ่งในสินทรัพย์ดิจิทัลที่ทำให้เหล่าศิลปิน เข้ามาร่วมแชร์ผลงานในมิติใหม่ของการแสดงผลงานเพลง
ซึ่งนอกเหนือจาก Blackpink ที่เรารู้จักกันดีแล้ว 
YG Entertainment ก็ยังเป็นเจ้าของศิลปินอื่น ๆ อีก เช่น BIGBANG, Winner, iKon, AKMU และ Treasure อีกด้วย
ซึ่งทาง ฮวังโบคยอง (Hwang Bo Kyung) CEO ของ YG กล่าวว่า “การร่วมมือกันกับ Binance จะทำให้ YG ได้รับโอกาสมากมาย โดยหวังว่ามันจะสามารถกระชับความสัมพันธ์ระหว่างแฟน ๆ และศิลปินได้มากขึ้น”
สำหรับคนที่เป็นแฟนคลับ ก็รอดูกันเลยว่า เราจะเห็น NFT ของศิลปิน YG กันในแบบไหนบ้าง
ถ้าเราเห็นคอลเลกชันลิงขี้เบื่อ Bored Ape Yacht Club มีมูลค่าซื้อขายรวมกันราว 6 หมื่นล้านบาทได้
แล้วถ้าเป็นรูปหรือผลงานของศิลปินที่เราชื่นชอบล่ะ คิดว่ามันจะมีมูลค่าสูงเท่าไร..
References
-
 -
. 
╔═══════════╗
Blockdit เป็นแพลตฟอร์ม สำหรับนักอ่าน และนักเขียน
ที่มีผู้ใช้งาน 2 ล้านคน ลองใช้แพลตฟอร์มนี้เพื่อได้ไอเดียใหม่ๆ
แล้วอาจพบว่าสังคมนี้เหมาะกับคนเช่นคุณ
Blockdit. Ideas Happen. 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
Spotify - 
Apple Podcasts - 
Soundcloud -